CELEX: 61997CO0317(02)
Language: fi
Date: 1998-07-09
Title: Yhteisöjen tuomioistuimen määräys (neljäs jaosto) 9 päivänä heinäkuuta 1998. # Smanor SA, Hubert Ségaud ja Monique Ségaud vastaan Euroopan yhteisöjen komissio. # Yhteisöjen ensimmäisen oikeusasteen tuomioistuimen määräys - Jäsenyysvelvoitteiden noudattamatta jättämistä koskevan menettelyn aloittamisen laiminlyöminen - Laiminlyönti- ja vahingonkorvauskanne - Muutoksenhaku - Tutkittavaksi ottamisen edellytysten selvä puuttuminen. # Asia C-317/97 P.

Avis juridique important

|

61997O0317(02)

Oikeustapauskokoelma 1998 sivu I-4269

Tiivistelmä
Avainsanat

Muutoksenhaku - Valitusperusteet - Yhteisöjen ensimmäisen oikeusasteen tuomioistuimessa esitettyjen perusteiden ja väitteiden pelkkä toistaminen - Tutkittavaksi ottamisen edellytysten puuttuminen - Hylkääminen(EY:n tuomioistuimen perussäännön 49 ja 51 artikla; yhteisöjen tuomioistuimen työjärjestyksen 112 artiklan 1 kohdan c alakohta)  

Tiivistelmä

EY:n tuomioistuimen perussäännön 51 artiklan ja yhteisöjen tuomioistuimen työjärjestyksen 112 artiklan 1 kohdan c alakohdan johdosta valituksessa on ilmoitettava täsmällisesti, miltä kaikilta osin määräyksen kumoamista vaaditaan, sekä ne oikeudelliset perusteet, joihin halutaan vedota tämän vaatimuksen tueksi.Tätä edellytystä ei täytä valitus, jossa vain kerrataan tai toistetaan sanasta sanaan ensimmäisen oikeusasteen tuomioistuimessa jo esitetyt perusteet ja väitteet niiltäkin osin kuin tämä tuomioistuin on tosiseikastoa määrittäessään nimenomaisesti hylännyt ne; tällaisella valituksella nimittäin tosiasiassa pyritään ainoastaan saamaan ensimmäisen oikeusasteen tuomioistuimessa aikaisemmin esitetty kanne uudelleen tutkittavaksi, mikä ei kuitenkaan EY:n tuomioistuimen perussäännön 49 artiklan mukaan kuulu yhteisöjen tuomioistuimen toimivaltaan, joten valituksen tutkittavaksi ottamisen edellytykset selvästi puuttuvat.